ಯುಎಇ ಬಂದರು ಪ್ರದೇಶಗಳಿಂದ ಹೊರಗೆ ಹೋಗಿ: ಜನರಿಗೆ ಇರಾನ್‌ ಎಚ್ಚರಿಕೆ

ಟೆಹ್ರಾನ್: ಯುಎಇ ಬಂದರು ಪ್ರದೇಶಗಳನ್ನು ಬಿಟ್ಟು ಹೋಗಿ ಎಂದು ಇರಾನ್‌ ಎಚ್ಚರಿಕೆ ನೀಡಿದೆ.

ದೇಶದ ಮೂರು ಪ್ರಮುಖ ಬಂದರುಗಳ ಸುತ್ತಮುತ್ತಲಿನ ಪ್ರದೇಶಗಳನ್ನು ತಕ್ಷಣ ಸ್ಥಳಾಂತರಿಸುವಂತೆ ಇರಾನ್, ಯುನೈಟೆಡ್ ಅರಬ್ ಎಮಿರೇಟ್ಸ್ (ಯುಎಇ) ನಿವಾಸಿಗಳಿಗೆ ಎಚ್ಚರಿಕೆ ನೀಡಿದೆ. ಆದ್ದರಿಂದ, ಇಂದು ಫುಜೈರಾದ ಇಂಧನ ಸ್ಥಾವರಗಳ ದಿಕ್ಕಿನಿಂದ ಹೊಗೆ ಏರುತ್ತಿರುವುದು ಕಂಡುಬಂದಿದೆ. ಇರಾನ್‌ನ ಖಾರ್ಗ್ ದ್ವೀಪದ ತೈಲ ಘಟಕದ ಮೇಲೆ ಅಮೆರಿಕ ಬಾಂಬ್ ದಾಳಿ ಮಾಡಿದ ಕೆಲವೇ ಗಂಟೆಗಳ ನಂತರ ಈ ಎಚ್ಚರಿಕೆ ಬಂದಿದೆ. ‌

ದುಬೈನ ಜೆಬೆಲ್ ಅಲಿ ಬಂದರು, ಅಬುಧಾಬಿಯ ಖಲೀಫಾ ಬಂದರು ಮತ್ತು ಫುಜೈರಾ ಬಂದರಿನಿಂದ ಜನರು ದೂರ ಹೋಗುವಂತೆ ಇರಾನ್‌ ತಿಳಿಸಿದೆ. ನಾಗರಿಕ ನೆಲೆಗಳಲ್ಲಿ ಅಮೆರಿಕದ ಮಿಲಿಟರಿ ಪಡೆಗಳ ಉಪಸ್ಥಿತಿಯಿಂದಾಗಿ ಈ ಪ್ರದೇಶಗಳು ಕಾನೂನುಬದ್ಧ ಗುರಿಗಳಾಗಿವೆ. ಮುಂಬರುವ ಗಂಟೆಗಳಲ್ಲಿ ಇವುಗಳನ್ನು ಗುರಿಯಾಗಿಸಲಾಗುವುದು ಹೇಳಿದೆ.

ಇಸ್ಲಾಮಿಕ್ ರೆವಲ್ಯೂಷನರಿ ಗಾರ್ಡ್ ಕಾರ್ಪ್ಸ್ (IRGC) ಯುಎಇ ನಾಯಕತ್ವಕ್ಕೆ ನೇರ ಎಚ್ಚರಿಕೆ ನೀಡಿತು. IRGC ವಕ್ತಾರ ಇಬ್ರಾಹಿಂ ಝೋಲ್ಫಾಘರಿ ಮಾತನಾಡಿ, ಇರಾನ್ ಎಮಿರಾಟಿ ನಗರಗಳ ರಕ್ಷಣೆಯಲ್ಲಿ ಯುಎಸ್ ಪಡೆಗಳು ಬಳಸುತ್ತಿರುವ ಬಂದರುಗಳು ಮತ್ತು ಹಡಗುಕಟ್ಟೆಗಳ ಮೇಲೆ ದಾಳಿ ಮಾಡುವ ಗುರಿ ಹೊಂದಿವೆ ಎಂದು ತಿಳಿಸಿದ್ದಾರೆ. ಯುಎಸ್ ಅಧ್ಯಕ್ಷ ಡೊನಾಲ್ಡ್ ಟ್ರಂಪ್ ಅವರ ಎಚ್ಚರಿಕೆಗಳ ಹೊರತಾಗಿಯೂ ಹಾರ್ಮುಜ್ ಜಲಸಂಧಿಯ ಮೂಲಕ ಚಲಿಸುವ ಹಡಗುಗಳನ್ನು ಗುರಿಯಾಗಿಸಲಾಗುವುದು ಎಂದು IRGC ಹೇಳಿದೆ.